Sabinet | Walter van den Broeck se utopiese uitdaging aan die globale kapitalisme in Terug naar Walden : original research
n Literator : Journal of Literary Criticism, Comparative Linguistics and Literary Studies - Walter van den Broeck se utopiese uitdaging aan die globale kapitalisme in Terug naar Walden : original research
Rent: Rent this article for Abstract HTML Metrics Related Content Abstract Die sosialistiese simpatieë wat die skryfwerk van die Vlaamse outeur Walter van den Broeck onderlê, skakel hom met die goed ontwikkelde tradisie van sosiaal betrokke literatuur in Vlaandere. Sy roman Terug naar Walden, gepubliseer in 2009, is &apos;n herbesoek aan die Waldenprojek van die Nederlandse hervormer en skrywer Frederik van Eeden (1860-1932). Van den Broeck gee te kenne dat &apos;n heroorweging van die sosialistiese ideale wat Van Eeden besiel het om nedersettings in Nederland en die VSA op die been te bring, geregverdig is in die lig van die ekonomiese krisis wat in 2008 deur onbesonne kapitalistiese praktyke veroorsaak is. In Terug naar Walden ontketen Ruler Marsh, die rykste man in die wêreld, &apos;n globale finansiële krisis in weerwraak teen die kapitalistiese stelsel wat tot die ondergang van sy ouers gelei het. Marsh keer terug na die Kempen in Vlaandere, sy familie se land van herkoms. In &apos;n Heideggeriaanse bevestiging van die lokale, soos versinnebeeld deur die veldpad, skakel Van den Broeck sy visie van die gemene (die gedeelde oftewel the common), &apos;n konsep wat teoretici soos Michael Hardt en Antonio Negri in hul Empire-trilogie vanuit die kommunistiese denke gerehabiliteer het, met &apos;n utopiese siening dat &apos;n stewiger band met die land en die mense uit die eie kontrei &apos;n nuttige vertrekpunt mag wees vir die ontwikkeling van lewensvatbare alternatiewe vir die kapitalisme.
Persistent Link : http://hdl.handle.net/10520/EJC129515